Fondumo por Esperantologiaj Studoj

La Fondumo por Esperantologiaj StudojKatalin Kováts, Intervjuo kun Mark Fettes pri la funkciado kaj politiko de la Fondumo por Esperantologiaj Studoj  (ESF), ILEI, (angle: Esperantic Studies Foundation, mallonge ESF) estas interlingvistika instanco kiu subtenas universitatajn studojn, instruadon kaj esploradon de ĉiuj aspektoj de planlingvoj kaj la manieroj komunikiĝi translingve., aŭspicias kaj apogas konferencojn kaj studojn pri lingva diverseco kaj eblaj rimedoj por pli egaleca kaj daŭrebla kunekzistado de lingvoj.

 Historio 
Esperantic Studies Foundation, ESF (Fondumo por Esperantologiaj Studoj) estis starigita en 1968 fare de Jonathan Pool, E. James Lieberman kaj Humphrey Tonkin.

 Esploroj 
La plimulto de la projektoj ĝis nun apogitaj rilatas tute aŭ parte al Esperanto, taksata kiel modesta, sed reala sukceso por ne-heredita, internacia kaj interkultura lingvo

Inter la projektoj subtenataj de ESF estas kelkaj esperantologiaj esploroj kaj la retejoj Edukado.net, Lernu!, Lingva Prismo kaj Tekstaro.

Ĝi ankaŭ subtenas

 serion de Nitobe-simpozioj kiuj celas altigi la nivelon kaj intensecon de publika kaj politika debatoj pri lingvopolitiko,
 serion de lingvorilataj prelegoj ĉe la Unuiĝintaj Nacioj en Novjorko,
 serion de interlingvistikaj kaj esperantologiaj konferencoj,
 Nord-Amerikan Someran Kursaron, kaj
 studojn ĉe la Universitato Adam Mickiewicz en Poznano (Pollando).

 Esploraj rimedoj 
La plejparto de la financaj rimedoj de la organizaĵo baziĝas sur mondonacoj, iuj grandanime kiel tiu de la usona esperantistino Cathy Schulze. Ĝi provizas subtenon al universitataj esploristoj por fari esplorojn kaj publikaĵojn, kiuj kongruas kun la celoj de ESF. La subteno de ESF turnas sin precipe al personoj kiuj volas (povas) profesinivele okupiĝi pri Esperanto en esplora aŭ eduka kadroj : edukaj projektoj kaj sciencaj esploroj.

 Lingvaj homaj rajtoj, multlingveco kaj tradukscienco 
ESF faciligis serion da kunvenoj kun funkciuloj de UN en la daŭro de la jaro 2023, pri lingvaj demandoj, interalie:

 Dialoga forumo (decembro 2023) pri lingvo kaj homaj rajtoj por marki la 75-an jubileon de la Universala Deklaracio de Homaj Rajtoj.
 Tema Kunveno (junio 2023) pri “Multlingvismo trans la UN-Sistemo” 
 Podia diskuto pri “Novaj horizontoj en traduka kaj interpreta teknologio” (aprilo 2023) kune kun reprezentantoj de la Internacia Asocio de Konferencaj Interpretistoj(AIIC) kaj la projekto Eŭropa Viva Tradukanto (angle: European Live Translator project, mallonge Elitr.eu), kies celo estas forigi la lingvan baron en komunikado ene kaj inter eŭropaj civitanoj, kompanioj ktp pere de maŝintradukado kaj parolrekonado(en) ELITR -European Live Translator.

 Vidu ankaŭ 
 Interlingvistiko#Interlingvistikaj instancoj
 Esperantologio

 Eksteraj ligiloj 

 Oficiala retejo de Esperantic Studies Foundation (ESF) 

 Retejo de ELITR

 Notoj 
Tiu ĉi artikolo parte baziĝas sur la samtitola artikolo en alilingvaj vikipediaj versioj (angla, nederlanda).

 Referencoj 

Kategorio:Esperanto-kulturo
Kategorio:Esperanto-Fondaĵoj